Document ID: /roh_data/filtered/fineweb-2-filterrobots_roh.jsonl.gz/43338

Trais credits èn stads en votaziun. Tar l’emprim credit vai per 4'350'000 francs per il concept d’examinaziun «sbuvada muntogna». Tranter auter duain vegnir examinads divers scenaris sin la muntogna ed i duai vegnir sclerì, tge interacziun ch'i dat tranter la sbuvada da la muntogna e la sbuvada en vischnanca.
Sanar indriz manglus
Tar il segund credit vai pe sanar ils indriz da drenascha sin la aclas da Brinzauls. Quels èn vegnids construids l’onn 1976 e na funcziunan betg pli endretg. Qua vai per la summa da 2'300'000 francs.
Segirar il provediment d'aua ed electricitad
Tar il terz credit en la valur da 710'000 francs (senza sustegn da chantun e Confederaziun) vai per sanar lingias d’aua e lingias d’electricitad a Brinzauls ch’èn vegnidas donnegiadas pervi da la bova.